Diari Oficial de la Generalitat Valenciana


Sumari del DOGV 7538, del 02-06-2015 (2015/4797)

RESOLUCIÓ de 21 de maig de 2015, de la consellera d'Educació, Cultura i Esport, per la qual es nomena Eva Turanzo Giménez membre del Ple del Consell Valencià d'Universitats i de Formació Superior, en representació del Consell Social de la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7538

Data del DOGV
:   02-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/4797


Data del document
:   21-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Consell Social d'Universitats
    * Conselleria d'Educació, Cultura i Esport

RESOLUCIÓ de 21 de maig de 2015, de la consellera d'Educació, Cultura i Esport, per la qual es nomena Eva Turanzo Giménez membre del Ple del Consell Valencià d'Universitats i de Formació Superior, en representació del Consell Social de la Universitat Politècnica de València. [2015/4797]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.f que el Ple del Consell estarà integrat, entre altres vocals, per dos representants de cada consell social de les universitats públiques designats entre els vocals socials i per ells mateixos.  
  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys, i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
Segons consta en el certificat expedit per la secretària general del Consell Social de la Universitat Politècnica de València, de data 31 de març de 2015, l'esmentat òrgan va adoptar l'acord d'aprovar la proposta de nomenar Eva Turanzo Giménez vocal del Consell Valencià d'Universitats i de Formació Superior, en representació del Consell Social de la Universitat Politècnica de València.  
Vist el que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta del director general d'Universitat, Estudis Superiors i Ciència, de 13 de maig de 2015, resolc:  
  
Primer  
Nomenar Eva Turanzo Giménez vocal del Ple del Consell Valencià d'Universitats i de Formació Superior, en representació del Consell Social de la Universitat Politècnica de València.  
  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectua per un període de quatre anys.  
  
Tercer  
La present resolució produirà efectes des del mateix dia que es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar a partir de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de ser publicada.  
  
València, 21 de maig de 2015.- La consellera d'Educació, Cultura i Esport: María José Catalá Verdet.